Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 262

3. A vizsga értékelése 3.1. A báb- és díszlettervezés gyakorlati vizsga értékelésének általános szempontjai: – az alapanyag és a megjelenítés összhangja (technika, stílus stb.) – a makett, a báb, a színterv és a szakrajz kivitelezésének igényessége, pontossága, – a báb/díszlet képzőművészeti megjelenítése, karaktere, stilizáltsága, mozgathatósága, – formaalkotó, kifejező, konstruáló, karaktermegjelenítő képesség, – a méretek és arányok egymáshoz való viszonya, – a darab témája és a díszlet kapcsolata, – saját elképzelések kifejezése a vizualitás nyelvén. 3.2. A báb- és díszlettervezés szóbeli vizsga értékelésének általános szempontjai: – a kérdés megértése, – tájékozottság = a bábtechnikákban, = a színpadok, paravánok típusaiban, = a tartalom és a bábtechnikák összefüggéseiben, = a tartalom és a bábszínpadi látványelemek összefüggéseiben, – a fontosabb szakkifejezések alkalmazásának helyessége. A SZÍNPADTECHNIKA (SZCENIKA) TANTÁRGY CÉLJA, FELADATA, SZAKMAI KÖVETELMÉNYEI A szcenikus segít a szín- és látványtervet lefordítani szerkezeti megoldásokra, anyagokra, technikákra. Összehangolja a műhelymunkát a színpadi próbafolyamattal, gondoskodik a kivitelezés biztonságáról, folyamatosságáról, a színpadi berendezések működéséről, a díszletek szállításáról, összeszereléséről stb. Többféle anyaggal kell dolgoznia, többféle mesterségbe kell bepillantást nyernie az asztalosmunkától a lakatoson keresztül a bábmechanizmusok kivitelezéséig. A képzés célja a felsoroltakhoz szükséges ismeretek és képességek elsajátíttatása, illetve kialakítása. 2006/62/II. szám Követelmények a továbbképző évfolyamainak elvégzése után A tanuló legyen képes – értelmezni, illetve elkészíteni a díszlet- és bábtervek kivitelezési és szerkezeti rajzait, – használni a szerszámokat és berendezéseket, – a gyakorlati feladatok megoldása során felhasználni a színháztörténet és a színházi stílusok kapcsán tanultakat, – alkalmazkodni a tanár/rendező, díszlet- vagy bábtervező elképzeléseihez, – alkalmazkodni a színház, illetve az iskola gazdasági feltételeihez, – egy megadott báb- és díszlettervhez műszaki leírást, szerkezeti rajzot, kivitelezési tervet készíteni, – a díszlettervhez homlokzati rajzot, alaprajzot (méretarányosan), járástervet, világítási tervet készíteni. Ismerje – a színpadok, bábszínpadok történetét, a szcenika fejlődését, – a különböző bábfajták mechanikai tulajdonságait, a mozgatás módjait, lehetőségeit, – a színházban használt fontosabb szakkifejezéseket, – a színpadi munka tűz- és balesetvédelmi előírásait. A SZÍNPADTECHNIKA (SZCENIKA) TANTÁRGY VIZSGAKÖVETELMÉNYEI A MŰVÉSZETI ZÁRÓVIZSGA KÖVETELMÉNYEI

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes